recursal/SuperWikiNEXT-32B huggingface dataset:
**אבי נעים** (נולד בשנת 1966) הוא פוליטיקאי ומנהל ישראלי. היה ראש מועצת בית אריה-עופרים משנת 2004 ועד 2018. שימש כמנכ"ל משרד ההתיישבות מיולי 2020 עד אוקטובר 2020.

ביוגרפיה
--------

נולד בירוחם לוויקטור, יליד לוב וטובה, ילידת פרס. בגיל 12 אותר כמחונן ונשלח ללמוד בתיכון בויאר בירושלים כתלמיד בפנימייה. שירת כחייל קרבי בחטיבת גולני. במהלך שירותו נפצע במחנה הפליטים בלאטה, הוכר כנכה צה"ל והמשיך בשירותו הצבאי. שירת 16 שנים בשב"כ. הגיע לראשונה לבית אריה במסגרת פעילות מבצעית בכפר בית רימא, ובשנית כמאבטח האישי של יצחק שמיר ב-1991, ולאחר מספר ימים השתקע ביישוב עם חברתו (לימים, רעייתו).

בוגר תואר ראשון בהצטיינות בממשל במרכז הבינתחומי הרצליה ותואר שני במשפטים באוניברסיטת בר-אילן. קצין חי"ר במילואים בדרגת רס"ן. 

נבחר לראשונה לראשות המועצה המקומית בית אריה בשנת 2004 וכיהן בתפקיד ברצף עד בחירות 2018, אז הפסיד ליהודה אלבוים. בבחירות אלו זכתה רשימתו "בית אריה עופרים בראשות אבי נעים" ב-3 מנדטים מתוך 9. שימש כיו"ר ועדת הביטחון של מרכז השלטון המקומי בשנים 2007 עד 2018.

ב-21 ביוני 2020 מונה למנכ"ל משרד ההתיישבות. תפקיד זה הסתיים בסוף חודש אוקטובר 2020.

החל מיולי 2021 משמש כמנכ"ל החברה לפיתוח הרצליה.

חיים אישיים
-----------

מתגורר בבית אריה, נשוי ואב לארבעה ילדים.

קישורים חיצוניים
----------------

ויקישיתוף מדיה וקבצים בנושא **אבי נעים** בוויקישיתוף
* אבי נעים, ברשת החברתית פייסבוק
* אבי נעים, סרטונים בערוץ היוטיוב
* ריאיון עם אבי נעים, מקומונט יש"ע
* אורלי גולדקלנג, ‏"הפייסנות פוגעת בנו": ראש מועצת בית אריה מאשים את ראשי יש"ע, בעיתון מקור ראשון, 25 ביוני 2018

הערות שוליים
------------

1. ↑  עטרה גרמן, ‏ברנז'ה: המנכ"ל החדש של משרד ההתיישבות, באתר "סרוגים", 21 ביוני 2020
**סטיבן דייוויס** (באנגלית: **Steven Davis**, נולד ב-1 בינואר 1985) הוא כדורגלן צפון אירי המשחק בגלאזגו ריינג'רס ובנבחרת צפון אירלנד בעמדת הקשר.

קריירת מועדונים
---------------

דייוויס התחיל את הקריירה שלו במועדוני נוער מקומיים בצפון אירלנד עד לגיל 17 בו עבר לאסטון וילה. בשנת 2002 זכה עם קבוצת הנוער בגביע ה-FA לנוער. ב-18 בספטמבר 2004 ערך את הופעת הבכורה שלו בקבוצה הבוגרת בתיקו 0-0 נגד נוריץ' סיטי. ב-16 באפריל 2005 הבקיע את שער הבכורה שלו בקבוצה הבוגרת נגד סאות'המפטון. בעונת 2005/2006 נבחר ל"שחקן הצעיר של השנה" ול"שחקן השנה" במועדון. ב-5 ביולי 2007 חתם בפולהאם ביחד עם חברו ארון יוז תמורת 4 מיליון פאונד. ב-12 באוגוסט 2007 ערך את הופעת הבכורה שלו בפולהאם במשחק הליגה נגד ארסנל.

ב-31 בינואר 2008 דייוויס הושאל לגלאזגו ריינג'רס עד לסיום העונה. ב-13 בפברואר דייוויס ערך את הופעת הבכורה שלו בריינג'רס במשחק נגד פנאתינאיקוס במסגרת גביע אופ"א. הוא הבקיע את שער הבכורה שלו בריינג'רס נגד ורדר ברמן. באותה עונה הגיע עם ריינג'רס לגמר גביע אופ"א וזכה עימה בגביע הסקוטי. ב-21 באוגוסט 2008 חתם בריינג'רס ל-4 שנים תמורת 3 מיליון פאונד. ב-9 במאי 2009 הבקיע את השער היחיד באולד פירם שקידם את קבוצתו לאליפות. בינואר 2010 נבחר לכדורגלן החודש בליגה הסקוטית ובסוף העונה נבחר לכדורגלן העונה על ידי שחקני הליגה. ב-19 ביולי 2011 דייוויס חתם על חוזה לחמש שנים נוספות בריינג'רס. בתחילת עונת 2011/2012 שימש כקפטן זמני עקב פציעתו של דוד וויר. בסיום העונה נקלעה ריינג'רס לקשיים כלכליים ולא יכלה לעמוד בחוזהו של דייוויס שהפך לשחקן חופשי.

ב-6 ביולי 2012 חתם ל-3 וחצי שנים בסאות'המפטון שחזרה לפרמייר ליג. ב-19 באוגוסט 2012 ערך את הופעת הבכורה שלו בסאות'המפטון במשחק הליגה נגד מנצ'סטר סיטי. ב-17 באוקטובר 2014 האריך את חוזהו במועדון עד קיץ 2018. ב-6 בינואר 2019 חזר לגלאזגו ריינג'רס והושאל עד לסוף העונה. ב-2 במאי 2019 חתם בגלאזגו ריינג'רס באופן קבוע לעונה אחת.

קריירה בינלאומית
----------------

ב-9 בפברואר 2005 ערך את הופעת הבכורה שלו בנבחרת צפון אירלנד בהפסד 0–1 לקנדה. דייוויס בישל את שער הניצחון נגד אנגליה במסגרת מוקדמות מונדיאל 2006. ב-8 באוקטובר 2005 הבקיע את שער הבכורה שלו בנבחרת בהפסד 2–3 לויילס. ב-21 במאי 2006 הפך לקפטן הצעיר ביותר של הנבחרת במשחק ידידות בו הפסידה צפון אירלנד 0–1 לאורוגוואי. ב-8 באוקטובר 2015 הבקיע צמד בניצחון 1–3 נגד יוון שהעניק לנבחרתו העפלה ליורו 2016 לראשונה בתולדותיה.

תארים
-----

גלאזגו ריינג'רס
* ליגת העל הסקוטית: 2008/2009, 2009/2010, 2010/2011, 2020/2021
* הגביע הסקוטי: 2007/2008, 2008/2009, 2021/2022
* גביע הליגה הסקוטי: 2007/2008, 2009/2010, 2010/2011

אישיים
* כדורגלן השנה של כדורגלני ליגת העל הסקוטית: 2010

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סטיבן דייוויס** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

| **נבחרת צפון אירלנד – יורו 2016** |
| --- |
| 1 מקגוברן • 
2 מקלאפין • 
3 פרגוסון • 
4 מקאולי • 
5 ג'. אוונס • 
6 ביירד • 
7 מקג'ין • 
8 דייוויס • 
9 גריג • 
10 לאפרטי • 
11 וושינגטון • 
12 קארול •
13 ק. אוונס • 
14 דאלאס •
15 מק'קלאף •
16 נורווד •
17 מקניר •
18 יוז •
19 וורד •
20 קאת'קארט •
21 מג'ניס •
22 הודסון •
23 מאנוס •
מאמן: אוניל | צפון אירלנדצפון אירלנד |
**ז'פרסון מוריירה נסימנטו** (בפורטוגזית: **Jefferson Moreira Nascimento**; נולד ב-5 ביולי 1988 בקמפו פורמוזו, ברזיל) הוא כדורגלן ברזילאי המשחק בעמדת המגן השמאלי בספורטינג ליסבון.

קריירת מועדונים
---------------

ז'פרסון החל את הקריירה שלו במולדתו, שבה הופיע ללא הצלחה רבה עבור "סאו קייטנו", "גוראטינגואטה", "פלמיירס" ו "גרמיו בארוארי". בקיץ 2010 הוא עבר ל"אשטוריל" הפורטוגזית. ב-29 באוגוסט במשחק נגד "מוריירנסה" הוא ערך את הופעת הבכורה שלו בליגת העל הפורטוגלית. ב-2 באוקטובר במשחק נגד "פנאפיאל", הוא הבקיע את השער הראשון שלו עבור הקבוצה החדשה. בסוף העונה, ז'פרסון חזר לברזיל, שם הוא ניסה שוב להגיע להישגים משמעותיים אבל למרות כל המאמצים הוא לא הצליח להתברג כשחקן מרכזי, לא ב"פלומיננסה" ולא ב"נאוטיקו" או בסנטה קרוז.

ב-2012, ז'פרסון חזר לאשטוריל, שם הוא שיחק במשך עונה אחת. בקיץ 2013 הוא חתם על חוזה עם "ספורטינג" מליסבון. ב-18 באוגוסט במשחק נגד "ארוקה" ז'פרסון ערך את הופעת הבכורה שלו בהרכב "האריות". ב-1 במרץ 2014 במשחק נגד "ספורטינג בראגה" הוא הבקיע את השער הראשון מבעיטת עונשין. בעונת הבכורה שלו בליגה, ז'פרסון סיים עם הקבוצה במקום השני אליפות. ב-5 נובמבר במשחק ליגת האלופות נגד "שאלקה 04" הגרמנית, הוא הבקיע שער. ב-2015, הוא זכה עם ספורטינג בגביע הפורטוגזי ובהמשך הושאל לספורטינג בראגה.

קישורים חיצוניים
----------------

ויקישיתוף מדיה וקבצים בנושא **ז'פרסון נסימנטו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu
פירוש נוסף ערך זה עוסק בכלי שרטוט ומדידה. אם התכוונתם לקבוצת כוכבים, ראו מחוגה (קבוצת כוכבים).
מחוגות
ציור עיגול
**מְחוּגָה** היא כלי המשמש לשתי מטרות:

* מתמטיקאים ואנשי מלאכה משתמשים במחוגה לשרטוט מעגלים וקשתות.
* בעת השימוש במפה משמשת המחוגה למדידת מרחק.

היסטוריה
--------

המחוגה הייתה בשימוש כבר בעת העתיקה.
המחוגה נזכרת לראשונה בספר ישעיה: 

> 
> חָרַשׁ עֵצִים נָטָה קָו יְתָאֲרֵהוּ בַשֶּׂרֶד יַעֲשֵׂהוּ בַּמַּקְצֻעוֹת וּ**בַמְּחוּגָה** יְתָאֳרֵהוּ וַיַּעֲשֵׂהוּ כְּתַבְנִית אִישׁ כְּתִפְאֶרֶת אָדָם לָשֶׁבֶת בָּיִת
> 
> 
> 
> — פרק מ"ד פסוק י"ג
> 

אוקלידס הקדיש את ספרו לצורות שניתן ליצור בעזרת סרגל ללא סימונים ומחוגה. במוזיאון הבריטי ישנן מחוגות מימי הרומאים.

מבנה
----

המחוגה מורכבת משני מוטות, הנקראים "רגלי המחוגה", שבקצה האחד מהם מחט ובקצה השני – עיפרון או כלי כתיבה אחר; קצותיהם השניים של רגלי המחוגה מחוברים יחד על ידי מפרק. על-מנת לשרטט מעגל, נועצים את המחט לתוך הנייר, ומשרטטים עם העיפרון. רדיוס המעגל המשורטט נקבע על פי המרווח בין הרגליים, שאותו ניתן לשנות בטווח מסוים, שנקבע על ידי מידות המחוגה.

שימושים
-------

### בגאומטריה

בגאומטריה הסרגל חסר המדידה והמחוגה הם הכלים היחידים שניתן להשתמש בהם לפתרון בעיות בנייה. נדגיש שהסרגל והמחוגה של הגאומטריה אינם כלים מוחשיים אלא כלים אידיאליים, המקיימים את הנחות היסוד של הגאומטריה, כפי שהן משתקפות באקסיומות שלה, (למשל ההנחה שלקו אין רוחב, הנחה שלא ניתן לממש בסרגל מוחשי או במחוגה מוחשית). היטיב לבטא זאת הפילוסוף ברטרנד ראסל, בספרו "היסטוריה של הפילוסופיה המערבית", באומרו: "הגאומטריה עוסקת במעגלים מדויקים, אך אין עצם מוחשי שהוא מעגל מדויק. ככל שנדייק בשימוש במחוגה שלנו, תמיד יתגלו פגמים וסטיות".

### בשימוש במפה

מחוגה משמשת לשם מדידת מרחקים על מפות. לשם כך קובעים את המרווח בין רגלי המחוגה כך שייצג מרחק ידוע (לפי קנה המידה של המפה), ואז סופרים כמה פעמים נכנס מרווח קבוע זה במסלול שאת אורכו רוצים למדוד. 

### כסמל

מחוגה בדרך כלל משמשת כסמל לדיוק ואבחנה. בין היתר ניתן למצוא את המחוגה בלוגו של הבונים החופשיים ובצלמיות מחשב.

* סמל הבונים החופשייםסמל הבונים החופשיים
* סמל לתכנון מדויק של יישום במחשבים סמל לתכנון מדויק של יישום במחשבים
* סמל של צבא מזרח גרמניהסמל של צבא מזרח גרמניה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מחוגה** |
| ויקישיתוף תמונות ומדיה בוויקישיתוף: **מחוגה** |

הערות שוליים
------------

1. ↑  Dividers & Compasses, The National Museum of American History

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545789605171
* BnF: cb119384773 (data)
* GND: 4326754-3
* LCCN: sh85029314

 |
מבט על הדיסקים המסתובבים. החריצים על גבי הדיסק מצביעים על המספרים בצירוף הנכון. במקרה זה, הצירוף הוא 9-2-4.
**מנעול צירופים**, או **מנעול קוד**, הוא סוג של מנעול המוזן ברצף של מספרים או תווים על מנת לאפשר את פתיחתו. הרצף עשוי להיות מוזן באמצעות חוגה מסתובבת המחוברת למספר דיסקים. ג'ירולמו קרדאנו נחשב כממציאו של מנעול הצירופים.

מנעול צירופים הוא למעשה מנעול תמורות. דרוש רצף נכון של ספרות על מנת לאפשר פתיחה.

סוגי מנעולים
------------

הדיסקים מקובצים בצד אחד של המנעול, אשר יכול להיות מחובר לקצה של כבל או שרשרת. הצד השני של המנעול, או הכבל, מכיל זיז משונן.
כאשר הזיז מוכנס והדיסקים מסובבים לצירוף שגוי, הצד הפנימי של הדיסקים אינו מאפשר לשלוף את הזיז החוצה.
### מנעולים בעלי שתי חוגות

אחד הסוגים הפשוטים ביותר של מנעול הצירופים, אשר נפוץ במנעולי אופניים, עושה שימוש במספר דיסקים מחורצים ומסתובבים. המנעול מאפשר הכנסת זיז משונן אשר שיניו מתאימות לדיסקים המסתובבים. כאשר החריצים בדיסקים מתאימים לשיניים של הזיז, המנעול נפתח.

מנעול זה הוא אחד המנעולים הפחות בטיחותיים. ניתן לפתוח מנעולים אלה במהירות ללא ידע של הצירוף הנכון. הפתיחה נעשית קלה בשל חוסר אחידות קלה בבניית החלקים של המנעול. אם המנעול אינו בנוי כהלכה, אזי כאשר יימשך הזיז החוצה, אחת השיניים תמשוך חזק יותר מהאחרות המתאימות לדיסק נתון. הדיסק יסתובב עד אשר יישמע צליל נקישה מעומעם, אשר יצביע על כך שהשן הוכנסה לתוך החריץ. באמצעות חזרה על התהליך עבור יתר הדיסקים ניתן למצוא צירוף נכון לפתיחת המנעול בזמן קצר ביותר.

### מנעולים בעלי חוגה בודדת

מנעולי צירופיים המצויים בכספות משתמשים לרוב בחוגה אחת אשר מבצעת אינטראקציה עם מספר דיסקים מקבילים. מנעול מסוג זה ייפתח על ידי סיבוב החוגה בכיוון השעון למספר הראשון, נגד כיוון השעון למספר השני, וכך הלאה לסירוגין עד למספר האחרון. לדיסקים לרוב יש חריץ. כך, כאשר מוכנס הצירוף הנכון, מתלכדים החריצים ומאפשרים לבריח להיכנס לתוכם ולפתוח את המנעול. כתלות באיכות היצור של המנעול, ניתן להביס חלק ממנעולי החוגה הבודדת באופן פשוט.

### סוגים אחרים

בדלתות רבות נעשה שימוש במנעולי צירופים שדורשים הקלדת צירוף ספרות על גבי לוח לחצנים כדי לאפשר כניסה. מנעולים כאלה דורשים בדרך כלל שימוש במעגלים חשמליים. היתרון הראשי של מערכת כזו הוא שאם משתמשים בה לדלת של משרד גדול, כל עובד יכול לקבל מספר שונה. אולם, אם קוד הכניסה מתגלה על ידי גורם זר, או אם הקוד לא משתנה על בסיס קבוע, גורם זר יכול לפתוח את המנעול.

קישורים חיצוניים
----------------

ויקישיתוף מדיה וקבצים בנושא **מנעול צירופים** בוויקישיתוף
* מנעול צירופים, באתר MathWorld (באנגלית)

הערות שוליים
------------

1. ↑  נקרא גם **מנעול מספרים**, או **מנעול קומבינציה**
**סוניה וולגר** (באנגלית: **Sonya Walger**; נולדה ב-6 ביוני 1974) היא שחקנית אנגלייה, שזכתה לפרסום בעיקר לאחר שגילמה את דמויותיהן של פנלופה 'פני' ווידמור בסדרת הטלוויזיה "אבודים" ושל אוליביה בנפורד בסדרה "הבזק לעתיד".

ביוגרפיה
--------

וולגר נולדה בהמפסטד, לונדון, הממלכה המאוחדת. היא למדה בבית הספר הפרטי לבנות "וויקומב אבי", בבקינגהמשייר באנגליה. לאחר מכן למדה ספרות אנגלית במכללת כרייסט צ'רץ', המשתייכת לאוניברסיטת אוקספורד. בנוסף לאנגלית, בקיאה וולגר גם בשפות צרפתית וספרדית. השפה הספרדית שגורה בפיה גם בשל העובדה שאביה ארגנטינאי.

קריירת משחק
-----------

בשנת 2006 שיחקה בתפקיד קטן בסרט הקומי "קפאין" לצד מינה סוברי קתרין הייגל. ב-2008, שיחקה וולגר בתפקיד בקי, בפרק אחד של הסדרה "רציחות במידסומר". ב-2009 כיכבה בשני פרקים של סדרת הדרמה והפשע "הסגן". ב-2001 היא שיחקה את דמותה של דונה ברנס בסדרה של רשת HBO האמריקאית, "מוחו של הגבר הנשוי" וב-2002 שבה הסדרה לעונה שנייה.

בגרסה הבריטית של הסדרה המצליחה "זיווגים", ששודרה ב-2003, שיחקה את סאלי הרפר.

תפקידי משחק נוספים שלה כללו הופעות חוזרות בסדרה "Sleeper Cell" וב"CSI: ניו יורק". ב-2004 כיכבה וולגר כניקול נון בסרט "הספרן: החיפוש אחר החנית" לצד נואה ויילי. ב-2007 הופיעה במחזה "פרוסט/ניקסון" שהוצג בברודוויי, כשרלוט קושינג, זוגתו של דייוויד פרוסט.

מאוחר יותר באותה שנה הופיעה בסדרה השנויה במחלוקת של רשת HBO, "תגיד לי שאתה אוהב אותי" (Tell Me You Love Me). עוד לפני ששודר הפרק הראשון עוררה הסדרה פולמוס ציבורי, וזאת עקב התדירות והאופי הריאליסטי של סצינות המין המופיעות בה. למרות שמועות עקשניות שטענו כי הסצינות ובכללן אלו בהן שיחקה וולגר, אינן מבוימות, מקורבים להפקה אישרו במפורש שלא התקיימו בפועל יחסי מין מסוג כלשהו על סט הצילומים.

בשנת 2003 שיחקה בסיטקום "זיווגים" של רשת NBC, התכנית אשר מבוסס על סדרת טלוויזיה בריטית באותו שם ירדה מן המרקע לאחר עונה אחת.  

תפקידי האורח של וולגר כללו גם את דמותה של מישל דיקסון, אשתו של ארוסה לשעבר של שרה קונור, בסדרה "שליחות קטלנית: יומני שרה קונור" המבוססת על סדרת סרטי הקולנוע "שליחות קטלנית". בסדרת הטלוויזיה המצליחה של רשת ABC, "אבודים", שיחקה את פנלופה 'פני' ווידמור, אהובתו של דזמונד דייוויד יום (הנרי איאן קיוזיק) ובתו של התעשיין צ'ארלס ווידמור. בהמשך, לוהקה וולגר לתפקיד דמותה של אוליביה בנפורד, מנתחת ואשתו של סוכן ה-FBI מארק בנפורד (ג'וזף פיינס), בסדרה "הבזק לעתיד" שבוטלה לאחר עונה אחת, במאי 2010.

ב-2010 שיחקה את ג'וליה בעונתה השלישית של סדרת הדרמה האמריקאית "בטיפול" ברשת HBO, אשר מבוססת על סדרת ישראלית באותו שם מאת חגי לוי. בשנת 2012 גילמה את ד"ר אמה ריאן בסדרה "*Common Law*" ברשת USA Network. 

בשנת 2016 החלה לשחק בסדרת הדרמה "תופסת" ב-ABC, מבית היוצר של שונדה ריימס. ב-2017 שבה לשחק בעונתה השנייה והאחרונה. ב-2018 שיחקה בסרט "ואז את הגעת".

ב-2019 שיחקה בסדרת הטלוויזיה "עבור כל האנושות" ברשת Apple TV. באותה שנה גילמה את מיס די בסרט הדרמה הרומנטית "Clementine".

קישורים חיצוניים
----------------

ויקישיתוף מדיה וקבצים בנושא **סוניה וולגר** בוויקישיתוף

* סוניה וולגר, במסד הנתונים הקולנועיים IMDb (באנגלית)
* סוניה וולגר, באתר AllMovie (באנגלית)
* סוניה וולגר, באתר Rotten Tomatoes (באנגלית)
* סוניה וולגר, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15792679b (data)
* GND: 1062252322
* ISNI: 0000 0000 4884 2224
* LCCN: no2006046682
* VIAF: 34208270
* WorldCat: lccn-no2006046682

 |
**הבריכה של לונדון**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**הבריכה של לונדון**הבריכה של לונדון**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**הבריכה של לונדון**הבריכה של לונדון**(למפת טאוור האמלטס רגילה)הבריכה של לונדון**הבריכה של לונדון**(למפת טאוור האמלטס מוגדלת)הבריכה של לונדון**הבריכה של לונדון**
הבריכה של לונדון מכיוון גשר לונדון, 1841
**הבריכה של לונדון** (באנגלית: **Pool of London**); במקורו היה זה הכינוי של חלק מנהר התמזה הנמצא דרומית לסיטי. מאוחר יותר הפך הכינוי לשמו של חלק מנהר התמזה המצוי בין גשר לונדון לרות'רהית', שהיה האזור המרוחק ביותר במעלה התמזה אליו יכלו להגיע ספינות מפרשים, בשל תרניהם הגבוהים. אזור זה היה למעשה חלקו המרכזי של נמל לונדון.

על מנת לא להפריע למעבר האוניות ולגישתן לחלק זה של התמזה לא נבנו במשך שנים רבות גשרים מעל אזור זה, ועל מנת לאפשר מעבר להולכי רגל נחצבה מנהרת התמזה מתחת לנהר.

הבריכה של לונדון מוחלקת לשני חלקים - הבריכה העליונה הנמצאת בין גשר לונדון וגשר מצודת לונדון והברכה התחתונה נמצאת בין גשר מצודת לונדון ורציף צ'ארי גארדן ברות'רהית'.

משני צדי הנהר, לאורך הבריכה, שכנו רציפי נמל לונדון החל מהמאה השביעית ועד סוף המאה ה-19, כאשר שיא פעילותו של אזור זה של הנמל הייתה במאות ה-18 וה-19.

שקיעתו של נמל לונדון החלה בשנות ה-60 של המאה ה-20 עם התחלת השימוש במכולות, וספינות מסע בעלות שוקע גדול היכולות להגיע רק לנמלי מים עמוקים.

החל משנות ה-80 וה-90 של המאה ה-20 החלו בהקמת בתי מגורים ובנייני מסחר באזורים הנטושים של המבדוקים והרציפים לגדות הבריכה.

אתרים באזור הבריכה של לונדון
----------------------------

* שוק בורו
* גשר לונדון
* גלריית הייס
* אוניית הוד מלכותה בלפסט
* בניין עיריית לונדון
* גשר מצודת לונדון
* מצודת לונדון
* האנדרטה לשריפה הגדולה של לונדון

ראו גם
------

| עיינו גם בפורטל: |
| --- |
|  | **פורטל לונדון** |

* דוקלנדס
* נמל לונדון
* מעגנות לונדון
**שיר ראובן** (נולדה ב-21 באוגוסט 1988) היא עיתונאית, תסריטאית וסטנדאפיסטית ישראלית.

ביוגרפיה
--------

ראובן נולדה ברמלה וגדלה בראשון לציון ולה אחות אחת. שירתה שירות צבאי מלא בחיל המודיעין. היא בוגרת מגמת תסריטאות בבית הספר סם שפיגל לקולנוע ולטלוויזיה, שם סיימה ללמוד ב-2012.
החלה להופיע כסטנדאפיסטית בשנת 2014, בתחילה בערבי במה פתוחה ולאחר מכן כחלק מקבוצות "ערב הסטנדאפ המיותר" ו"ערב הסטנדאפ הפמיניסטי".

ב-2015 כתבה טור קבוע במגזין "בלייזר". באותה שנה החלה לכתוב עבור העיתון "הארץ". בשנים 2016–2018 היא כתבה טור אישי בעיתון, ובשנים 2020–2021 כתבה את המדור "פרויקט הגלעין", שבו החליפה חפצים בניסיון להגיע מגלעין אבוקדו לדירה.

ב-2016 הופיעה בפינת "המועדון" בתוכנית "היום שהיה" בערוץ 10.

ב-2016–2017 כתבה לתוכנית "היום בלילה עם גורי אלפי" בקשת והופיעה בפינה בתוכנית בה יצאה לחקור תופעות שונות.

ב-2018 הגישה פינה קבועה בתוכנית "פעם בשבוע עם תם אהרון" והחלה להופיע כפאנליסטית קבועה בתוכנית "עד כאן!", שניהם בערוץ כאן 11 של תאגיד השידור הישראלי.

החל משנת 2020 מגישה ראובן יחד עם דור סער-מן פודקאסט בשם "ההסכת שאין לומר את שמו" במסגרת "כאן הסכתים", העוסק בקריאה מחודשת בסדרת ספרי הארי פוטר, ההסכת זכה בתואר "פודקאסט השנה" בקטגוריית תרבות בתחרות מטעם מעריב. בנובמבר 2021 השתתפה בסדרה סיפורים מהכורסה של תאגיד השידור הישראלי

באוקטובר 2021 עלתה ב-HOT הסדרה ילדות סכסכניות אותה כתבה ויצרה ראובן יחד עם טליה לביא ורבקה אלנבי. היא יצרה יחד עם גיתית פישר את המחזה "כאפות" עם מוזיקה מאת נונו שמיועד להיות מוצג בתיאטרון הקאמרי בעונת 2024.

קישורים חיצוניים
----------------

ויקישיתוף מדיה וקבצים בנושא **שיר ראובן** בוויקישיתוף
* שיר ראובן, ברשת החברתית אקס (טוויטר)
* שיר ראובן, ברשת החברתית אינסטגרם
* שיר ראובן, במיזם "אישים" לתיעוד היצירה הישראלית
* שיר ראובן, במסד הנתונים הקולנועיים IMDb (באנגלית)
* שיר ראובן, באתר "אידיבי", מאגר הידע העברי לקולנוע ישראלי ועולמי
* מאמרי שיר ראובן, באתר "הארץ"
* אתר למנויים בלבד שיר ראובן, מסע למחוזות השנאה — שמונה חודשים לצד הצל, באתר הארץ, 31 במאי 2018
* אתר למנויים בלבד שיר ראובן, כייסים, סמים וצוענים, באתר הארץ, 14 ביוני 2018
* אתר למנויים בלבד שיר ראובן, בעזרת גלעין אבוקדו אחד, אני מתכננת להשיג דירה. מדור חדש, באתר הארץ, 16 בדצמבר 2020

הערות שוליים
------------

1. ↑  שיר ראובן, באתר בית הספר סם שפיגל לקולנוע ולטלוויזיה
2. ↑  אתר למנויים בלבד שיר ראובן, התחלתי מגלעין אבוקדו והגעתי לטויוטה. מי יוציא אותי מהמבוי הסתום?, באתר הארץ, 21 באפריל 2021
3. ↑  צוף ישראלי, ‏אתם קבעתם: הפודקאסטים הטובים ביותר לשנת 2020 – תוצאות המצעד, באתר מעריב אונליין, 1 בינואר 2021
4. ↑  יואב בירנברג, הרפרטואר של הקאמרי: "מלצרית", המשך ל"מלאכים באמריקה" ומחזה שתלחין נונו, באתר ynet, 24 במאי 2023
**מכניקת השבר** (באנגלית: **Fracture mechanics**) היא התחום במכניקה החוקר את תהליך יצירת והתקדמות סדקים בחומר, וכיצד ניתן לחזות מראש ואף לעצור התקדמות סדקים שכזאת. 

בכל החומרים, טבעיים או מעשה ידי אדם, קיימים פגמים משטחיים ופנימיים. לא כל הפגמים הללו יציבים בתנאים בהם משתמשים בחומר. מכניקת השבר עוסקת באנליזה של פגמים כדי לגלות את אלה שהם בטוחים (כלומר גודלם נותר קבוע) ולעומתם, את אלה שצפויים להתגבר כסדקים ולגרום לכשל של המבנה הפגום. מכניקת השבר היא תחום חדש יחסית - היא קיימת רק כמאה שנים. 

על מנת לחזות את התקדמותם של סדקים נעזרים במכניקת השבר הן בכלים מתמטיים ובסימולציות מחשב (חישוב מאמצים והזזות בקרבת קצה הסדק) והן בניסויי מעבדה (מתיחה, לחיצה, כפיפה, נגיפה והתעייפות). במודלים משתמשים בשיטות של מכניקת המוצקים כדי לחשב את הכוחות הפועלים על סדק ולאפיין את התנגדות החומר לשבירה (חסינות לשבר).

במדע החומרים המודרני, מכניקת השבר היא כלי חשוב בשיפור הביצועים המכניים של חומרים ורכיבים. המדע משתמש בחוקים הפיזיקליים של מאמץ ומעוות ובמיוחד בתאוריות לגבי אלסטיות ופלסטיות לשם בחינת התהליכים של יצירת פגמים קריסטלוגרפיים מיקרוסקופיים בחומרים. זאת, כדי לחזות את ההשפעות המאקרוסקופיות של כשל מכני של חומרים.

הצורך במכניקת השבר
------------------

שברים הם תופעה נפוצה, לדוגמה חלון זכוכית שנשבר, סדקים בקירות או סדקים באדמה יבשה. אסונות שונים כדוגמת טביעת הטיטניק אף הם קשורים למכניקת שבר. 

במקרים רבים עלול כשל של מבנים מכניים להיות מסוכן: גשרים עלולים להתמוטט, מכלי לחץ של חמצן או של גז אחר עלול להתפוצץ. במקרה שכשל צפוי להתרחש, עדיף שהוא יהיה על ידי מנגנון כניעה או דליפה, ולא על ידי שבירה מסוכנת. 

מאחר שסדקים יכולים להוריד את החוזק של מבנה עקב שינוי בתכונות המכניות של החומר, יש צורך לתאר את תכונת ההתנגדות לשבר של חומרים שונים. זו הסיבה לצורך במכניקת השבר – יש להעריך את חוזקם ועמידותם של מבנים בהם יש סדקים.

ראו גם
------

* הנדסת חומרים
* שחיקה מכנית
* זחילה (דפורמציה)

קישורים חיצוניים
----------------

ויקישיתוף מדיה וקבצים בנושא **מכניקת השבר** בוויקישיתוף
* דנה אשכנזי, חקר כישלונות חומרים – האם ניתן היה למנוע את אסונות הטיטאניק והצ'לנג'ר?, מאמר זה פורסם לראשונה ב"גליליאו", גיליון 103, 2007.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548245305171
* LCCN: sh85051154
* LNB: 000087405
* NKC: ph122445

 |
**אברהם פלסנר** (ברוסית: **Абрам Иезекиилович Плеснер**);‏ (13 בפברואר 1900 - 18 באפריל 1961) היה מתמטיקאי יהודי-סובייטי. 

פלסנר נולד ב-13 בפברואר 1900, למשפחה יהודית בלודז' (אז בתחומי האימפריה הרוסית , היום בפולין). הוא למד בבית ספר תיכון שבו שפות ההוראה היו: ברוסית, גרמנית ופולנית. לאחר סיום לימודיו התיכוניים למד באוניברסיטת גיסן, שם למד אצל לודוויג שלזינגר ופרידריך אנגל. הוא גם למד באוניברסיטת גטינגן ובברלין. בשנת 1922 הוא סיים לימודי דוקטורט באוניברסיטת גיסן. יחד עם המתמטיקאי הגרמני קורט הנסל הוא ערך את אוסף עבודותיו של לאופולד קרונקר.

לאחר סיום לימודי דוקטורט פלסנר עבד במרבורג שם פרסם מאמר ובו ניסח את מה שמכונה "משפט פלסנר" (Plessner's theorem). המשפט עוסק בהתנהגות פונקציות מרומורפיות בגבול האליפסה.

פלסנר הגיש את ההביליטציה שלו, שהיא דרגת פוסט-דוקטורט הדרושה לקבלת משרת הוראה באוניברסיטה גרמנית, לפקולטה באוניברסיטת גיסן. עבודתו נדחתה כיוון שהיה אזרח פולני. לאחר שלא התקבל לעבודה באוניברסיטת גיסן הוא עבר למוסקבה והצטרף לקבוצת המחקר של ניקולאי ניקולאביץ' לוזין באוניברסיטת מוסקבה. אף על פי שעזב את גרמניה לפני שחוקק חוק ההסמכה ב-1933, יש חוקרים הרואים בו מהגר יהודי מגרמניה הנאצית; התפתחותו המקצועית נפגעה מאנטישמיות והוא לא הצליח לחזור לגרמניה, בניגוד למהגרים לא-יהודים מוקדמים כמו אברהרד הופ ווילהלם מאייר. חוקר אחד כתב כי במקרה של פלסנר "דאגה ביחס להיעדר אזרחות גרמנית היה מסווה ליחס אנטישמי".

ב-1939 הוא הפך לפרופסור באוניברסיטת מוסקבה. הוא גם מילא תפקיד במכון המתמטי של האקדמיה למדעים של ברית המועצות. ב-1949 הוא פוטר משני התפקידים במהלך המאבק נגד קוסמופוליטיות.

חוקרים רואים בפלסנר מייסד אסכולת מוסקבה של ניתוח פונקציונלי. בשנות חייו האחרונות התמודד עם בעיות כלכליות ובריאותיות. הוא נפטר ב-18 באפריל 1961 במוסקבה.

הערות שוליים
------------

1. ↑  Plessner Theorem. Encyclopedia of Mathematics
2. ↑  Siegmund-Schultze, Reinhard (2009). *Mathematicians Fleeing from Nazi Germany: Individual Fates and Global Impact*. Princeton University Press. p. 8. ISBN 978-0-691-12593-0.
3. ↑  Pinl, Max; Furtmüller, Lux (1973). "Mathematicians under Hitler". *The Leo Baeck Institute Year Book*. **18** (1). doi:10.1093/leobaeck/20.1.370.

קישורים חיצוניים
----------------

* גנאלוגיה מתמטית של אברהם פלסנר, באתר פרויקט הגנאלוגיה במתמטיקה
* ביוגרפיה של אברהם פלסנר, באתר MacTutor (באנגלית)

* אברהם פלסנר, באתר פרויקט הגנאלוגיה במתמטיקה

* אברהם פלסנר, באתר MacTutor (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007453514705171
* GND: 102180105
* ISNI: 0000 0001 1086 2032
* LCCN: no98106481
* MGP: 52076
* NLP: a0000003139095
* NTA: 180961977
* SUDOC: 244072701
* VIAF: 120076528
* WorldCat: lccn-no98106481

 |
ניצן המלך יש לי את הפתק שלו במגן של הטלפון

ביוגרפיה
--------

פלג נולד במושב שדמות דבורה והתחנך בבית הספר החקלאי כדורי, לאחר סיום לימודיו התנדב ליחידת יהל"ם בה שימש כלוחם וכמפקד צוות ובהמשך כקצין הנדסה חטיבתי, תפקיד בו נפצע קשה בראשו מירי מחבלים בהיתקלות בעיר חברון ובעקבותיו שוחרר מצה"ל, כיום רס"ן במיל ובתפקידו האחרון שימש יקל"ר הגליל התחתון.
פלג השתלב בעסק המשפחתי "חווית הרוכבים" שבקיבוץ בית אורן ובמהלך תהליך השיקום שהתמקד ברכיבה על סוסים פתח מרכז רכיבה טיפולי במשק המשפחתי שבשדמות דבורה ולאחר מכן סניף נוסף בקיבוץ לביא ובו עסק בין היתר בשיקום של נכי צהל הלומי קרב ונוער בסיכון. לאחר מכן השתלם בהדרכה וטיפול בסוסים ובעקבותיה הקים חברה לטיפול ופיתוח ביטחון עצמי וניהול בעזרת סוסים. ספרו של פלג "צעדים ראשונים" שראה אור בשנת 2008 עוסק בתקשורת בין האדם לסוס. שימש חבר בהנהלה של ההתאחדות הלאומית לספורט רכיבה.

לפלג תוארי סגן ואלוף ישראל במקצועות הרכיבה השונים reining, Roping, cutting ובבשנים 2004–2005 השתתף פלג באליפות ה-TEAM ROPING הישראלית לסוסים וזכה במקום הראשון במקצה צמד שנתיים ברציפות.

פלג פרוד ואב ל-2 ומתגורר בשדמות דבורה.

פעילות פוליטית
--------------

החל משנת 2012 מכהן פלג כיו"ר הוועד המוניציפלי של שדמות דבורה וכפעיל במאבק להרחבת הכבישים 65 ו-767 אשר כמות התאונות והנפגעים בהם הן מהגדולות בצפון.

פלג הוא בעל תואר שני במינהל ציבורי עם התמחות בשלטון המקומי, תואר שני בלימודי ארץ ישראל, ולימודי תעודה בתחומים מנהיגות וניהול קהילתי במגזר הכפרי וניהול אגודות חקלאיות.
הוא משמש כמפקד יחידת קישור גליל תחתון במילואים בדרגת רב-סרן ובעל עסק בתחום התיירות.

בשנת 2018 הכריז על מועמדותו לראשות המועצה האזורית הגליל התחתון לאחר פרישת ראש המועצה המכהן מוטי דותן. בבחירות שנערכו זכה פלג ב-39.99% מסך הקולות ולאחר ספירת קולות החיילים עקף את רף ה-40% הנדרשים בשני קולות, זכה ב-40.03% מהקולות ונבחר לראשות המועצה האזורית גליל תחתון. עם כניסתו לתפקידו, הגמיש את מדיניות אזורי הרישום במוסדות חינוך של המועצה והתיר לתלמידים מבית רימון שהוריהם בקשו לשלוח אותם לחטיבת ביניים של ישיבה תיכונית שדה יעקב, ללמוד במוסד החינוך בו בחרו, בניגוד להחלטה קודמת. 

במסגרת תפקידו כראש מועצה מכהן כחבר בוועדה המחוזית לתכנון ובניה מחוז צפון, יו"ר פארק התעשיות קדמת גליל ויו"ר הוועדה לתכנון ובניה הגליל התחתון. פלג פועל רבות[דרושה הבהרה] כנגד מייזמי אנרגיה מזהמים מבחינה סביבתית ומבחינה נופית, במהלך שנת 2019 הצליח פלג למנוע הקמת תחנת כוח מזהמת ומספר מיזמים פרטיים של טורבינות רוח במרחב הגליל התחתון. פלג הצליח לפסול (לראשונה מזה 17 שנים) באמצעות הות"ל מיזם אנרגיית רוח ברמת סירין.[דרוש מקור]

לפני הבחירות לכנסת ה-24 הצטרף כחבר למפלגת דרך ארץ וביחד לתקווה חדשה. בסוף שנת 2021 החל לקדם באמצעות חברי הכנסת צבי האוזר ומאיר יצחק הלוי יוזמת חקיקה לביצוע בדיקות אלכוהול למשיטי סירות ואופנועי ים

הערות שוליים
------------

1. ↑  עודד מזרחי, עשר פעמים ח"י - סיפור לשבת, באתר ערוץ 7, 12 בנובמבר 2009
2. ↑  תקציר הספר צעדים ראשונים, באתר סימניה
3. ↑  קורות חיים ניצן פלג בחוות הרוכבים
4. ↑  אלי אשכנזי ויניר יגנה‏, סיבוב 2 בקריית שמונה ושני קולות שהקנו ניצחון בגליל התחתון | עדכונים, באתר וואלה!‏, 01 בנובמבר 2018
5. ↑  תוצאות יום הבחירות - משרד הפנים, באתר boharim.org.il
6. ↑  עת"מ 69258-11-18, 23 בדצמבר 2018
7. ↑  ניצן פלג בראיון לקו למושב
8. ↑  בקרוב: בדיקות אלכוהול למשיטי סירות ואופנועי ים, באתר www.israelhayom.co.il
**ג'ורג' פרידמן** (באנגלית: **George Friedman**, נולד ב-1 בפברואר 1949) הוא חוקר ודוקטור למדעי המדינה, יחסים בינלאומיים, גאופוליטיקה ועתידנות ממוצא יהודי.

קורות חייו
----------

ג'ורג' פרידמן נולד בהונגריה להורים יהודים, ניצולי שואה. בהימלטו מההתפשטות של המשטר הקומוניסטי, ברחה משפחתו לאוסטריה, ושם היא שוכנה במחנה עקורים. לאחר מכן, משפחתו היגרה לארצות הברית, ושם היא מתגוררת עד היום. פרידמן מתאר את סיפור משפחתו כ"סיפור קלאסי של פליטים אשר מגיעים לפתוח דף חדש באמריקה."

לפני כניסתו למגזר הפרטי, פרידמן עסק בהוראה כמעט כעשרים שנה באוניברסיטת דיקינסון (Dickinson) בכך שלימד סטודנטים מדעי המדינה. בכל אותה עת, פרידמן שימש כמתדרך של המפקדים הבכירים של הכוחות המזוינים של ארצות הברית. לאחר עיסוקו בהוראה, פרידמן עסק רבות בפילוסופיה פוליטית. עבודות המחקר שלו התמקדו בעיקר במרקסיזם וביחסים בינלאומיים, עם התייחסות והרחבה רבה על המלחמה הקרה בין ארצות הברית לברית המועצות.

בשנת 1996, פרידמן ייסד את חברת המודיעין הפרטית הגדולה בעולם - חברת סטרטפור (STRATFOR), ומכהן כמנכ"ל החברה וכקצין המודיעין הראשי שלה מאז היווסדה. ג'ורג' פרידמן הוא בעל תואר דוקטור במדעי המדינה מאוניברסיטת קורנל.

### חייו האישיים

ג'ורג' פרידמן, אב לארבעה, נשוי למרדית פרידמן ומתגורר באוסטין שבטקסס. שניים מילדיו משרתים בצבא ארצות הברית, אחד מהם לוחם בעיראק.

ראו גם
------

* מדעי המדינה
* יחסים בינלאומיים
* גאופוליטיקה

קישורים חיצוניים
----------------

ויקישיתוף מדיה וקבצים בנושא **ג'ורג' פרידמן** בוויקישיתוף
* ג'ורג' פרידמן, ברשת החברתית Goodreads
* דף הבית של חברת סטרטפור (stratfor)
* דף הבית של ג'ורג' פרידמן באתר החברה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261457905171
* BIBSYS: 90597169
* BnF: cb12962502s (data)
* CANTIC: a10921473
* CiNii: DA03825252
* GND: 137578636
* ISNI: 0000 0001 1037 5576
* LCCN: n80099820
* LNB: 000175062
* NDL: 00466753
* NKC: jx20100204009
* NLK: KAC199609359
* NLP: a0000002888872
* NTA: 067695701
* SUDOC: 090321839
* VIAF: 8689341
* WorldCat: lccn-n80099820

 |
**רמבוטן** (שם מדעי: *Nephelium lappaceum*) הוא עץ פרי טרופי בינוני בגודלו, המצוי באופן טבעי בדרום-מזרח אסיה. הרמבוטן משתייך למשפחת הסבונניים, וקרוב למספר פירות-טרופיים נוספים דוגמת הליצ'י, הלונגן והגוארנה. נראה שמקורו של הרמבוטן בארכיפלג המלאי, ובשפת המלאית פירוש המילה *rambut* שממנה הגיעה השם "רמבוטן" הוא "שעיר" - תיאור הולם לקליפת הפרי. אף על פי כן, לא ברור בוודאות היכן היה מצוי הרמבוטן באופן טבעי, ולאן הובא על ידי האדם.

מראה
----

עץ הרמבוטן הוא ירוק-עד, והוא מתנשא לגובה של 10 עד 20 מטרים. העלים מנוצים, ואורכם מגיע ל-10 עד 30 סנטימטרים. ולעיתים יוצאים מהם בין 3 ל-11 עלעלים קטנים שרוחבם 3 עד 11 סנטימטרים ואורכם מגיע ל-5 עד 15 סנטימטרים. הפרחים עגולים וקטנים, אורכם נע בין 2.5 ל-5 מילימטרים, והם חסרי עלי כותרת, ובעונה המתאימה הם מוציאים אשכולות פירות שאורכם נע בין 15 ל-30 סנטימטרים. עצי הרמבוטן יכולים להיות זכריים, נקביים או דו-מיניים. העצים הזכריים מפיקים רק פרחים-אבקניים ולכן אינם מניבים פירות, העצים הנקביים מוציאים פרחים שמתפקדים כנקביים והעצים הדו-מיניים מוציאים פרחים נקביים ומעט פרחים זכריים.

פרי הרמבוטן
-----------

פרי הרמבוטן עגול או אליפטי ובעל-גרעין. הוא קטן יחסית: אורכו נע בין 3 ל-8 סנטימטרים ורוחבו בין 3 ל-4 סנטימטרים. קליפת הפרי אדומה (ולעיתים נדירות - צהובה או כתומה), ומכוסה בקוצים בשרניים וגמישים. בשר הפרי שקוף-למחצה, ולבנבן בצבעו, וטעמו מתוק ומעט חמוץ. בכל פרי גרעין יחיד שצבעו חום-מבריק, אורכו 2 עד 3.5 סנטימטרים והוא רעיל למאכל (הממדים משתנים בין הזנים ותת-המינים השונים).

השימוש ברמבוטן
--------------

הרמבוטן משמש כעץ-גינה פופולרי במזרח-אסיה והוא מגודל באופן מסחרי במטעים קטנים. הפרי זכה לפופולריות רבה במזרח אסיה ולאחר מכן גם בעולם המערבי, והוא מגודל גם באזורים אחרים בעולם בעלי אקלים טרופי, דוגמת אפריקה, קמבודיה, האיים הקאריביים, מרכז אמריקה, הודו, אינדונזיה, מלזיה, הפיליפינים וסרי לנקה. תאילנד היא יצרנית הרמבוטן הגדולה בעולם (והפרי נקרא נגו NGO). הפירות נמכרים גם משומרים, אך בדרך כלל הם נמכרים טריים, אז ניתן לאוכלם כמו שהם או להכין מהם ריבה, ג'לי ומאכלים אחרים. הרמבוטן רגיל לאקלים חם, והוא רגיש לטמפרטורות שמתחת ל-10 מעלות. כשהוא מגודל על ידי האדם הוא מורבה על ידי הרכבה, הברכת ענפים והנצה. כיום יש למעלה מ-200 תת-מינים וזנים של רמבוטן שנוצרו במהלך ברירה מלאכותית על ידי האדם, והם שונים מעט זה מזה בתכונותיהם.

קישורים חיצוניים
----------------

ויקישיתוף מדיה וקבצים בנושא **רמבוטן** בוויקישיתוף
* רמבוטן, באתר ITIS (באנגלית)
* רמבוטן, באתר NCBI (באנגלית)
* רמבוטן, באתר האנציקלופדיה של החיים (באנגלית)
* רמבוטן, באתר Tropicos (באנגלית)
* רמבוטן, באתר GBIF (באנגלית)
* רמבוטן, באתר The Plant List (באנגלית)
* רמבוטן, באתר IPNI (באנגלית)
* רמבוטן, באתר אנציקלופדיה בריטניקה (באנגלית)
* רמבוטן באתר אוניברסיטת פרדו

הערות שוליים
------------

1. ↑  רמבוטן באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551216605171
* GND: 4401091-6
* LCCN: sh89003574

 |
**ואסילי סזונוב** (ברוסית: **Василий Сазонов**; ‏1789 – 1870) היה צייר היסטוריה רוסי בסגנון קלאסי. חבר באקדמיה הקיסרית לאמנויות.

ביוגרפיה
--------

הוא נולד כצמית, השייך לרוזן ניקולאי רומיאנצב. בזמן שהשתתף בצייד בארמון גומל, סזונוב הצעיר צייר סקיצות מהאירוע. סקיצות אלה משכו את עיני הרוזן, ששלח אותו ללמוד באקדמיה הקיסרית לאמנויות בשנת 1804. הוא למד אצל צייר ההיסטוריה גריגורי אוגריומוב והראה התקדמות כה מהירה עד שהרוזן נתן לו את חירותו.

הוא הושפע מאוד מסגנונו של אוגריומוב וגם הפך לצייר היסטוריה. בשנת 1812 הוענק לו מדליית זהב על סצנה מחייו של קוזמה מינין ובשנת 1813 קיבל מדליית זהב נוספת על סצנה המתארת את ההתנגדות לכיבוש מוסקבה על ידי נפוליאון.

הוא סיים את לימודיו ב-1815 בתואר "אמן" וקיבל מלגה קטנה להמשך לימודיו. בשנת 1817, הרוזן רומיאנצב נתן לו מספיק כסף כדי לצאת לחו"ל. הוא נסע לרומא, שם העתיק את ציורי המאסטרים הישנים.

עם שובו לסנט פטרסבורג, הוא הפיק שתי יצירות היסטוריות מרכזיות: דמיטרי דונסקוי בקרב קוליקובו והרוזן אוסטרמן-טולסטוי שעבר ניתוח בקרב קולם. מאוחר יותר, הוא צייר איקונוסטאזיס עבור קתדרלת השינוי החדש שנבנתה מחדש ויצר עיטורים לארמון טאוריד. פרויקטים אלה זיכו אותו בתואר אקדמאי בשנת 1830.

במשך שתים עשרה השנים הבאות, הוא קיבל הזמנות רבות לציורי דת בכנסיות של סנט פטרסבורג, כשהם מלווים בציורי דיוקן מדי פעם.

כמה מיצירותיו הבולטות ביותר נמצאות בכנסיית גדוד סמיונובסקי ובכנסייה באי אפטקרסקי .

גלריה
-----

* קונסטנטין והלנהקונסטנטין והלנה
* בקרב קוליקובבקרב קוליקוב
* רצח פטריוטים רוסיים רצח פטריוטים רוסיים
* הפגישה של הנסיכים בקייבהפגישה של הנסיכים בקייב

קישורים חיצוניים
----------------

ויקישיתוף מדיה וקבצים בנושא **ואסילי סזונוב** בוויקישיתוף

הערות שוליים
------------

1. ↑  Directory of the Imperial Academy of Arts 1915, p. 175.
2. 1 2  ЭСБЕ/Сазонов, Василий Кондратьевич — Викитека, ru.wikisource.org (ברוסית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ואסילי סזונוב"**.
**NGC 8** הוא כוכב כפול אופטי (אנ'), כלומר אסטריזם של שני כוכבים שאינם קשורים זה לזה אך נצפים מכדור הארץ כסמוכים. הכוכבים הם חלק מקבוצת הכוכבים פגסוס, והם התגלו על ידי אוטו וילהלם פון שטרובה ב-29 בספטמבר 1865 במסגרת חיפושיו אחר השביט "ביילה". הכוכבים מקוטלגים כמספר 8 בקטלוג הכללי החדש. הוא ממוקם במרחק של כ-2.7 דקות קשת מ-NGC 9.

המערכת מורכבת מזוג כוכבים, האחד הוא ענק צהוב עמום מסוג G4 בעל בהירות נראית של 16.5, שנמצא במרחק של {\displaystyle 10400\_{-2200}^{+4400\displaystyle }} שנות אור מכדור הארץ, והשני הוא על-ענק כתום בוהק מסוג K6I בעל בהירות נראית של 15.2 שנמצא במרחק של לכל הפחות {\displaystyle 215,000} שנות אור.

מספר קטלוגים מקטלגים בטעות את NGC 8 כגלקסיה. למשל, קטלוג הגלקסיות המורפולוגי (MGC) (אנ') מקטלג את העצם כגלקסיה MCG +04-01-030. ב-HyperLEDA (אנ') הוא סווג בשנת 2016 כגלקסיה, אך בשנת 2019 סווג מחדש ככוכב כפול אופטי.

קישורים חיצוניים
----------------

ויקישיתוף מדיה וקבצים בנושא **NGC 8** בוויקישיתוף
* NGC 8, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  Your NED Search Results, ned.ipac.caltech.edu
2. ↑  NGC 8 - Double Star in Pegasus | TheSkyLive.com, theskylive.com
3. 1 2  NGC1 - NGC999, www.astronomy-mall.com
4. ↑  Steinicke, Wolfgang (2010). *Observing and Cataloguing Nebulae and Star Clusters*. Cambridge University Press. p. 283. ISBN 9780521192675.
5. ↑  "NASA/IPAC Extragalactic Database". *Notes for object NGC 0008*. נבדק ב-2010-05-09.
6. ↑  2MASS J00084563+2350186, simbad.u-strasbg.fr
7. ↑  2MASS J00084521+2350184, simbad.u-strasbg.fr
8. ↑  New General Catalog Objects: NGC 1 - 49, cseligman.com
9. ↑  HyperLeda -object description, atlas.obs-hp.fr
**משה כהן** (11 בינואר 1919–26 בינואר 1982) היה שופט בית המשפט העליון.

ביוגרפיה
--------

כהן נולד ביואנינה שביוון וזמן קצר לאחר לידתו עלה עם הוריו לארץ ישראל. המשפחה התיישבה בירושלים, בה סיים את לימודיו בבית הספר התיכון "טרה סנטה" (1935) עם הצטיינות במתמטיקה. 

### קריירה משפטית

בשנת 1941, סיים את לימודיו בבית הספר המנדטורי למשפטים.
משנת 1935 ועד 1943 עבד כמזכיר בית המשפט המחוזי בעיר ועסק ברישום ובתרגום שותפויות. לאחר מכן התמחה במשך שנה במשרד עורכי הדין של חיים כהן.

לאחר הסמכתו כעורך דין עבד במשרדו של חיים כהן (1944–1946) ובמשרד פרטי בבעלותו (1946 - 1950). בשנת 1950 מונה כשופט בית משפט השלום וכיהן בו עד 1958. בשנים 1953–1954 שימש גם שופט במינוי זמני לבית המשפט המחוזי. בשנים 1958–1960 שימש שופט שלום ראשי בירושלים, ובשנים 1960 - 1970 כיהן במינוי קבע בבית המשפט המחוזי. לאחר מכן פרש מכס השיפוט ושב לעיסוק בעריכת דין. 
בשנת 1976 מונה בשנית לבית המשפט המחוזי בירושלים ובינואר 1981 מונה לבית המשפט העליון. 

ב-26 בינואר 1982 נפטר כהן בבית החולים ביקור חולים כהן נטמן בבית הקברות היהודי בהר הזיתים.

קישורים חיצוניים
----------------

* קורות חייו באתר מוזאון מורשת בתי המשפט

| שופטים לשעבר בבית המשפט העליון |
| --- |
| נשיאים | זמורה • אולשן • אגרנט • זוסמן • לנדוי • כַהן • שמגר • ברק • ביניש • גרוניס • נאור • חיות |  |
| שופטים | דונקלבלום • חשין • אסף • זילברג • ברנזון • גויטיין • ויתקון • כהן • מני • הלוי • קיסטר • עציוני • שרשבסקי • בן-פורת • אשר • אלון • בכור • בייסקי • לוין • כהן • כהן • לוין • בך • נתניהו • חלימה • גולדברג • מלץ • אור • מצא • חשין • זמיר • דורנר • טל • שטרסברג-כהן • קדמי • טירקל • אנגלרד • ריבלין • פרוקצ'יה • לוי • ארבל • זילברטל • רובינשטיין • ג'ובראן • דנציגר • שהם • מלצר • מזוז • הנדל • קרא • ברון |
| שופטים במינוי זמני | בקר • זהר • לוין • צלטנר • כהן • בן-עתו • שילה • שינבוים • אבנור • וייס • בן דרור • וינוגרד • ולנשטיין • אריאל • אלוני • בן יאיר • גולדברג • אלון • אילן • זועבי • ברלינר • עדיאל • חשין • שוחט |
| ראו גם: שופטים מכהנים |
**ויליאם פיטרסן** (באנגלית: **William Petersen**; נולד ב- 21 בפברואר 1953) הוא שחקן ומפיק אמריקאי, המוכר בעיקר כ"גיל גריסום", דמותו בתוכנית המצליחה של רשת CBS זירת הפשע CSI. בנוסף הוא מוכר כ"וויל גראהם" בסרט הצייד.

ביוגרפיה
--------

פיטרסן נולד באוונסטון שבאילינוי, הוא הצעיר מבין ששת ילדיהם של ארתור פיטרסן והלן ג'ון. אביו היה ממוצא גרמני ודני, הוא עבד בעסקי רהיטים. לפיטרסן יש שני אחים ושלוש אחיות. הוא סיים את לימודיו בשנת 1972 בבית הספר התיכון בישוף קלי שנמצא בבויסי שבאיידהו. לאחר מכן פיטרסן התקבל לאוניברסיטה של מדינת איידהו בעזרת מלגת פוטבול.

בזמן שהותו באיידהו, הוא לקח שיעורי משחק ששינו את דרכו בחיים, פיטרסן עזב את האוניברסיטה בשנת 1974 והגיע אל חבל הבסקים שם למד משחק. פיטרסן התעניין בתרבות הבסקית, למד את השפה הבסקית ונתן לבתו את השם הבסקי *מייטה ניריאה* (אהובתי); היא נולדה בשנת 1975 ביישוב *מונדרגון* שבחבל הבסקים.
פיטרסן חזר לאיידהו עם מטרתו להיות שחקן, והופיע בתיאטרון הסטפנוולף.

### קריירה

בשנת 1985, פיטרסן עשה את פריצת הדרך הראשונה שלו כאשר כיכב בסרט האקשן של ויליאם פרידקין, לחיות ולמות בלוס אנג'לס. בשנה שלאחר מכן, פיטרסן כיכב בסרט הצייד כששיחק כ"וויל גראהם", סוכן FBI. בגלל שתפקידו בסרט היה כל כך מתיש מבחינה רגשית, אחרי שלב הצילומים הוא עשה ככל שיכל כדי לפטור מעצמו את דמותו של גראהם. הוא גילח את הזקן שלו, הסתפר וחימצן את השיער שלו לבלונד. פיטרסן דחה תפקיד בסרט פלאטון של אוליבר סטון מכיוון שצולם בפיליפינים, דבר שהיה משאיר אותו רחוק ממשפחתו. במקום זאת הוא עבד בסרט הטלוויזיה של HBO משנת 1987 *Long Gone*. פיטרסן גם הופיע כחלק מהסט של הסרט 12 המושבעים משנת 1997, סרט זה היה רימייק לאותו סרט משנת 1957. 

בין השנים 2000 עד 2010 הוא שיחק כד"ר גיל גריסום בדרמת הפשע "CSI" של רשת CBS. ב-3 בפברואר 2009 הוא זכה לכוכב בשדרת הכוכבים של הוליווד, רוב צוות הסדרה CSI השתתף בטקס זה. 

בשנת 2015, הוא גילם את תפקידו של קולונל אמט דארוו בסדרת הטלוויזיה "מנהטן".

ב-9 בנובמבר 2017, עלה בבכורה המחזה של טרייסי לטס "הדקות" (אנ') בתיאטרון "סטפנוולף" (אנ') בשיקגו, בו גילם פיטרסן את דמותו של ראש העיר סופרבה. 

ב-2021 חזר לסדרת ההמשך CSI: לאס וגאס לעונה הראשונה. 

### חייו האישיים

לפיטרסן יש בת, מייטה (נולדה ב-1975) מנישואיו הקודמים, ולה יש שני בנים. פיטרסן התחתן עם בת זוגו ג'ינה סירון ביולי 2003. ב-5 ביולי 2011, נולדו להם תאומים, בן ובת, מפונדקאות.

פילמוגרפיה נבחרת
----------------

### קולנוע

* לחיות ולמות בלוס אנג'לס (1985)
* הצייד (1986)
* פחד (1996)

### טלוויזיה

* *The Kennedys of Massachusetts*‏ (1990)
* בחזרה ליונה בודדה (1993)
* CSI זירת פשע (2000–2013)
* ללא עקבות (2007)
* מנהטן (2015)
* CSI: לאס וגאס (2021)

קישורים חיצוניים
----------------

ויקישיתוף מדיה וקבצים בנושא **ויליאם פיטרסן** בוויקישיתוף

* ויליאם פיטרסן, במסד הנתונים הקולנועיים IMDb (באנגלית)
* ויליאם פיטרסן, באתר AllMovie (באנגלית)
* ויליאם פיטרסן, באתר Rotten Tomatoes (באנגלית)
* ויליאם פיטרסן, במסד הנתונים הקולנועיים KinoPoisk (ברוסית)
* סוכנויות הידיעות, ויליאם פיטרסן פורש מ-CSI, באתר nrg מעריב, 16 ביולי 2008

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 2122438
* BNE: XX1491546
* BnF: cb14215386v (data)
* GND: 139614117
* ISNI: 0000 0001 0885 9993
* LCCN: n85185186
* NLP: a0000001768291
* NTA: 174368194
* SNAC: w6s02vx5
* SUDOC: 112849237
* VIAF: 33437118
* WorldCat: lccn-n85185186

 |
שאנה מואקלר
**שאנה מואקלר** (באנגלית: **Shanna Moakler**; נולדה ב-28 במרץ 1975) היא שחקנית ודוגמנית אמריקאית.

ביוגרפיה
--------

מואקלר נולדה ברוד איילנד כצעירה מבין ארבעת ילדיו של רופא שיניים, ולה שני אחים ואחות .לאחר התיכון, היא הגיעה למיאמי כדי להמשיך בקריירת דוגמנות.

ב-1992 ייצגה את רוד איילנד בתחרות "מיס הנוער של ארצות הברית", ושם עלתה לחצי הגמר, ובנוסף זכתה במקום הראשון בתחרות יופי נוספת לבנות נוער. היא עברה להתגורר בניו יורק על מנת לפתח שם קריירת דוגמנות. ב-1995 נבחרה למיס ניו יורק, ובתחרות הארצית של מיס ארצות הברית נבחרה לסגנית ראשונה. לאחר שהזוכה, צ'לסי סמית, נבחרה למיס תבל, הוכתרה מואקלר למיס ארצות הברית.

היא הופיעה על שער המגזין "קוסמופוליטן", וב-2001 חתמה על חוזה עם המגזין "פלייבוי", ובדצמבר של אותה שנה הייתה נערת החודש של "פלייבוי" ובנוסף הובילה קמפיין של מותג וויסקי.

### משחק

כשחקנית היא הופיעה ב-1996 בסדרה "לויס וקלארק: הרפתקאותיו החדשות של סופרמן". ב-1997 שיחקה בסרט הקולנוע "פיתוי קטלני 3: פיתוי חדש" לצדה של ג'יימי פרסלי, ושיחקה בסרט של NBC לצד שאנון דוהארטי. ב-1998 שיחקה בפרק של סדרה המבוססת על הסרט "טיימקופ". ב-2004 שיחקה בסרט הקומדיה "מתראים עם אחרים" לצד לורן גרהאם. ב-2005 שיחקה תפקיד אורח בקומדיית המצבים "ג'ואי". ב-2006 התחרתה בעונה השלישית של "רוקדים עם כוכבים", והודחה שנייה.

### חיים אישיים

מואקלר הייתה נשואה מ-2004 ועד 2008 לטראוויס בארקר, ולזוג בן ובת. בנוסף יש לה בת נוספת ממערכת יחסים קודמת שניהלה.

קישורים חיצוניים
----------------

ויקישיתוף מדיה וקבצים בנושא **שאנה מואקלר** בוויקישיתוף
* 

* אתר האינטרנט הרשמי של שאנה מואקלר
* שאנה מואקלר, ברשת החברתית פייסבוק

* שאנה מואקלר, ברשת החברתית אקס (טוויטר)

* שאנה מואקלר, ברשת החברתית אינסטגרם

* שאנה מואקלר, במסד הנתונים הקולנועיים IMDb (באנגלית)

* שאנה מואקלר, באתר AllMovie (באנגלית)

* שאנה מואקלר, במסד הנתונים הקולנועיים KinoPoisk (ברוסית)

הערות שוליים
------------

1. ↑  Miami (25 JUL 2023)."Shanna Moakler Modeling". Savedaughters. Retrieved 25 JUL 2023.
טלמאכוס נפרד מנסטור, ציור פרי מכחולו של הנרי האוורד (1769-1847)
**נֶסְטוֹר** (ביוונית עתיקה: **Νέστωρ**) מגרניה הוא דמות במיתולוגיה היוונית, בנם של נלאוס, מלך פילוס, וכלוריס. נסטור ירש את המלוכה אחרי שהרקולס הרג את אביו ואת כל אחיו ואחיותיו.

ביוגרפיה
--------

נסטור היה ארגונאוט, שעזר במלחמה עם הקנטאורים והשתתף בציד חזיר הבר הקלידוני. הוא ובניו, אנטילוכוס ותראסימדס לחמו לצד האכאים במלחמת טרויה. אף כי נסטור היה בא בימים כשהחלה המלחמה, הוא נודע בגבורתו ובכושר הדיבור שלו. באיליאדה הוא מרבה לייעץ ללוחמים הצעירים ממנו וממליץ לאגממנון ולאכילס להגיע לעמק השווה. הוא זקן מכדי להילחם בעצמו, אך הוא מוביל את צבא פילוס במרכבתו ואחד מסוסיו נהרג בחץ, שמשגר אליו פאריס. לנסטור היה גם מגן זהב טהור. הומרוס מכנה אותו לעיתים קרובות באפיתט "הפרש הגרניאני". במשחקי הקבורה של פאטרוקלוס, נסטור משיא לאנטילוכוס עצות לניצחון במירוץ המרכבות. מאוחר יותר נהרג אנטילוכוס בקרב עם ממנון.

אף כי הומרוס מתכוון בבירור להציג לקוראיו את נסטור כ"מדינאי קשיש", דמות מכובדת, באיליאדה נמצאים הבזקי הומור על חשבונו של נסטור, כיון שכל עצה שהוא נותן ללוחמים האחרים משמשת קודם כל כתירוץ להעלות לפני מאזיניו תצוגה ארוכה ונרגנת של מעללי העבר שלו עצמו בנסיבות דומות. הומרוס לעולם איננו מכנה את נסטור טרחן במילים מפורשות, אבל זה, מכל מקום, הרושם שהקורא מקבל.

באודיסאה, נסטור שב ללא פגע לפילוס ובנו של אודיסאוס, טלמאכוס, נוסע לשם לחקור מה עלה בגורל אביו. נסטור מקבל את טלמאכוס באדיבות ומארח אותו ברוחב יד, אבל אין ביכולתו לספק לו שום מידע על גורל אביו. אשת נסטור, אאורידיקה, ובניהם שנשארו בחיים מופיעים גם הם באודיסאה - אכפרון, סטראטיוס, פרסאוס, ארטוס, תרסימדס ופאיסיסטראטוס. לנסטור ואורידיקה הייתה גם בת, פוליקסטה. גם כאן ממותנת התפעלותו של הומרוס מנסטור בנימה של הומור על חשבונו כשטלמאכוס, השב אל בית נסטור מביקור אצל הלנה מטרויה ומנלאוס (לשם יצא בניסיון נוסף להשיג מידע על גורל אביו) מפגיע בפאיסיסטראטוס להניח לו לעלות מיד אל ספינתו ולחזור הביתה, כדי שלא יצטרך להתנסות בעוד מנה מהכנסת האורחים הנלהבת מדי של נסטור.

ציונים היסטוריים
----------------

חפירות ארכאולוגיות בסוף המאה ה-20 בפילוס חשפו מרתף יין, שהיה שייך, לפי דיווחים, למלך נסטור. המרתף יכול היה להכיל, על פי אומדן, 6,000 ליטר ונמצאו בו שרידים של פיתואי, כדי אחסון יווניים גדולים.

המוזיאון הלאומי של אתונה מציג ספל יין בעל שתי ידיות, עשוי זהב טהור, שהאגדה משייכת לנסטור.

לקריאה נוספת
------------

* איליאדה I, 248; II, 370; IV, 293
* אודיסאה III, 157, 343

קישורים חיצוניים
----------------

ויקישיתוף מדיה וקבצים בנושא **נסטור** בוויקישיתוף
* נסטור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007544311405171
* BnF: cb146324390 (data)
* GND: 118803182
* LCCN: sh95003088
* SUDOC: 175366977
* VIAF: 52485884
* WorldCat: viaf-52485884

 |
**יותם חנוכי** (נולד ב-8 בדצמבר 2000) הוא כדורסלן ישראלי המשחק בעמדת הסמול פורוורד בהפועל חולון מליגת העל בכדורסל.

קריירה מקצוענית
---------------

חנוכי גדל בקיבוץ בית השיטה שבגלבוע. הוא החל לשחק כדורסל בגיל שמונה בהפועל גלבוע מעיינות, כל שנותיו במועדון שיחק חנוכי עם שנתונים בוגרים ממנו. בעקבות פציעות רבות הוא מיעט לשחק.

ב-22 באוגוסט 2017 עלה חנוכי לבוגרים של הפועל גלבוע גליל וחתם לחמש שנים במועדון. את משחקו הראשון בקבוצה שיחק חנוכי מול מכבי אשדוד באר טוביה בניצחון 77–84 בו שותף חנוכי לדקה. בעונת 2017/2018 שותף חנוכי בחמישה משחקים, בהם שיחק 7 דקות, מסר אסיסט אחד והוריד ריבאונד אחד.

עוד בשנת 2017 הוביל חנוכי את נבחרת בית הספר של תיכון "הרב-תחומי עין-חרוד" לזכייה באליפות ליגת העל לתיכונים, לאחר שקבוצתו גברה בגמר על תיכון חדש ת"א של דני אבדיה 86–95 וחנוכי זכה בתואר ה-MVP של הפיינל פור.

לאחר סיומה של העונה נפצע חנוכי וחזר לשחק רק בסוף שנת 2019, ב-6 במאי מול הפועל ירושלים, בו הפסידה קבוצתו 87–104 וחנוכי שותף 18 דקות בהן קלע 4 נקודות, מסר 3 אסיסטים והוריד 3 ריבאונדים. מחזור אחרי זה ב-12 במאי קלע חנוכי שיא קריירה של 17 נקודות ב-20 דקות בניצחון 82–91 על הפועל אילת. בעונת 2018/2019 שותף חנוכי בסך הכול בארבעה משחקים, בהן קלע 8.3 נקודות, מסר 2 אסיסטים והוריד 2 ריבאונדים ב-21.3 דקות בממוצע.

בעונת 2019/2020 שותף חנוכי ב-14 משחקים, מתוכם פתח בשני משחקים. לאורך העונה קלע 5.1 נקודות והוריד 3.5 ריבאונדים ב-15 דקות בממוצע.

את עונת 2020/2021 פתחה גלבוע/גליל בסערה ועלתה למאזן 10-3 בפתיחת העונה. כאשר במשחק החוץ מול הפועל ירושלים בו ניצחה קבוצתו 81-75 יותם היה המצטיין על המגרש ולמרות שלא פתח במשחק קיבל 17 דקות, קלע 5 שלשות מתוך 7 ניסיונות והוריד 4 ריבאונדים. בסך הכל קלע במשחק 19 נקודות ובכך שיפר את שיא הקריירה שלו. בעונת 2020/2021 שותף חנוכי בסך הכול ב-24 משחקים, בהן קלע 5.3 נקודות והוריד 2.7 ריבאונדים ב-15 דקות בממוצע.

ב-6 ביולי 2022 חתם בעירוני קריית אתא. במדי הקבוצה העמיד ממוצעים של 8.9 נק' ו-2.8 ריבאונדים ב-20.7 דק'.

ב-29 ביוני 2023 חתם בהפועל חולון.

קריירת נבחרות
-------------

ביולי 2019 השתתף חנוכי עם נבחרת ישראל עד גיל 20 באליפות אירופה שהתקיימה בישראל, וזכה עימה באליפות אירופה. במסגרת העתודה לבש חולצה עם המספר 44.

קישורים חיצוניים
----------------

* יותם חנוכי, ברשת החברתית אינסטגרם
* פרופיל, באתר eurobasket
* פרופיל, באתר פיב"א
* אין קשר לניצן: הכירו את יותם חנוכי, באתר ערוץ הספורט, 22 במאי 2019

הערות שוליים
------------

1. ↑  אורי דוד, לאחר הארכה: גלבוע/גליל רשמה ניצחון דרמטי מול אשדוד 84:77, באתר עמקניוז, ‏22 באוגוסט 2017
2. ↑  הרב תחומי עמל עמק חרוד אלופת ליגת התיכונים, באתר ONE‏, 13 בדצמבר 2017
3. ↑  אור שקדי‏, ליגת העל: הפועל ירושלים הביסה את גלבוע/גליל 87:104, באתר וואלה!‏, 6 במאי 2019
4. ↑  קצרה וקולעת: 82:91 חשוב לגלבוע/גליל על אילת, באתר ONE‏, 12 במאי 2019
5. ↑  תומר גבעתי, ‏עזב את הקן: יותם חנוכי חתם בעירוני קריית אתא, באתר ONE‏, 6 ביולי 2022
6. ↑  נבחרת העתודה של ישראל ניצחה את ספרד 84:92 וזכתה באליפות אירופה, באתר וואלה!‏, 21 ביולי 2019
אין תמונה חופשיתאין תמונה חופשית
**ג'פרי שנדלר** (אנגלית: **Jeffrey Shandler**) (נולד ב-2 בדצמבר 1956) הוא חוקר תרבות יהודית ויידיש, ופרופסור חבר במחלקה למדעי היהדות באוניברסיטת ראטגרס. מחקריו עוסקים בתרבות וספרות יידיש, היהודים והתקשורת, יצוג השואה בתקשורת, פולקלור יהדות מזרח אירופה, ספרות ותרבות יהודי ארצות הברית.

ביוגרפיה
--------

שנדלר קיבל תואר ראשון בספרות מסוורת'מור קולג' (Swarthmore College) בפילדלפיה, ותואר שני ודוקטורט בתוכנית ללימודי יידיש באוניברסיטת קולומביה בניו יורק. היה עמית פוסט-דוקטורט במרכז ללימודי יהדות באוניברסיטת פנסילבניה. לימד במחלקה לעברית וללימודי יהדות באוניברסיטת ניו יורק, וכיום הוא פרופסור חבר באוניברסיטת ראטגרס.

בשנת 1999 יצא ספרו באנגלית "בזמן שאמריקה צופה: השואה בטלוויזיה" (*While America Watches: Televising the Holocaust*), אשר בוחן את ייצוג השואה במדיום הטלוויזיוני.

בשנת 2005 יצא ספרו באנגלית "הרפתקאות ביידיש-לנד" (*Adventures in Yiddishland*), אשר בוחן את השינויים שעברה השפה והתרבות היידית מתום מלחמת העולם השנייה, שבה הייתה שפה חיה ושימשה כשפת דיבור יום-יומית, לשפה בעלת משמעויות סימבוליות.

בשנת 2006 תרגם שנדלר את הספר "אמיל וקארל", שכתב בשנת 1938 הסופר היידי יעקב גלאטשטיין.

בשנת 2009 יצא ספרו באנגלית "יהודים, אלוהים ווידאוטייפ: דת ומדיה בארצות הברית" (*Jews, God, and videotape: religion and media in America*), אשר בוחן את השפעות אמצעי המדיה והתקשורת החדשים על החיים והטקסים היהודים בארצות הברית במחצית המאה האחרונה.

שנדלר חי עם בן זוגו, סטיוארט שיר.

מספריו
------

* *Jews, God, and Videotape: Religion and Media in America*, New York University Press, 2009
* *Adventures in Yiddishland: Postvernacular Language and Culture*, University of California Press, 2005
* *While America Watches: Televising the Holocaust*, Oxford University Press, 1999
* *Entertaining America: Jews, Movies, and Broadcasting*, Princeton University Press/The Jewish Museum, New York, 2003. (co-author/co-editor), with J. Hoberman
* *Awakening Lives: Autobiographies of Jewish Youth in Poland before the Holocaust*, Yale University Press/YIVO Institute, 2002 (editor)

קישורים חיצוניים
----------------

* דף אישי באתר
* ראיון קצר, סרטון באתר יוטיוב

הערות שוליים
------------

1. ↑  אמיל וקארל